CELEX: 62016TA0572
Language: el
Date: 2017-10-13 00:00:00
Title: Υπόθεση T-572/16: Απόφαση του Γενικού Δικαστηρίου της 13ης Οκτωβρίου 2017 — Brouillard κατά Επιτροπής (Υπαλληλική υπόθεση — Πρόσληψη — Προκήρυξη διαγωνισμού — Γενικός διαγωνισμός EPSO/AD/306/15 — Γλωσσομαθείς νομικοί γαλλικής γλώσσας στο Δικαστήριο της Ευρωπαϊκής Ένωσης — Ηλεκτρονικώς υποβαλλόμενη αίτηση υποψηφιότητας — Προεπιλογή βάσει τίτλων σπουδών — Απαιτούμενα πτυχία — Επίπεδο εκπαιδεύσεως που αντιστοιχεί σε ολοκληρωμένες σπουδές νομικής πραγματοποιηθείσες σε βελγικό, γαλλικό ή λουξεμβουργιανό ανώτατο εκπαιδευτικό ίδρυμα — Μεταπτυχιακό δίπλωμα master 2 στη νομική και οικονομική επιστήμη και στη διοίκηση επιχειρήσεων, κατεύθυνση ιδιωτικού δικαίου, ειδίκευση γλωσσομαθούς νομικού — Χορήγηση κατόπιν «αναγνωρίσεως αποκτηθείσας πείρας» — Αποκλεισμός από τις δοκιμασίες διαγωνισμού — Προσφυγή ακυρώσεως — Περιεχόμενο της προσφυγής — Απαράδεκτο — Επαγγελματική ικανότητα — Απαίτηση περί ολοκληρωμένης νομικής εκπαιδεύσεως — Αναγνώριση πτυχίων)

27.11.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 402/30
            
         Απόφαση του Γενικού Δικαστηρίου της 13ης Οκτωβρίου 2017 — Brouillard κατά Επιτροπής
   (Υπόθεση T-572/16) (1)
   
   ((Υπαλληλική υπόθεση - Πρόσληψη - Προκήρυξη διαγωνισμού - Γενικός διαγωνισμός EPSO/AD/306/15 - Γλωσσομαθείς νομικοί γαλλικής γλώσσας στο Δικαστήριο της Ευρωπαϊκής Ένωσης - Ηλεκτρονικώς υποβαλλόμενη αίτηση υποψηφιότητας - Προεπιλογή βάσει τίτλων σπουδών - Απαιτούμενα πτυχία - Επίπεδο εκπαιδεύσεως που αντιστοιχεί σε ολοκληρωμένες σπουδές νομικής πραγματοποιηθείσες σε βελγικό, γαλλικό ή λουξεμβουργιανό ανώτατο εκπαιδευτικό ίδρυμα - Μεταπτυχιακό δίπλωμα master 2 στη νομική και οικονομική επιστήμη και στη διοίκηση επιχειρήσεων, κατεύθυνση ιδιωτικού δικαίου, ειδίκευση γλωσσομαθούς νομικού - Χορήγηση κατόπιν «αναγνωρίσεως αποκτηθείσας πείρας» - Αποκλεισμός από τις δοκιμασίες διαγωνισμού - Προσφυγή ακυρώσεως - Περιεχόμενο της προσφυγής - Απαράδεκτο - Επαγγελματική ικανότητα - Απαίτηση περί ολοκληρωμένης νομικής εκπαιδεύσεως - Αναγνώριση πτυχίων))
   (2017/C 402/39)
   Γλώσσα διαδικασίας: η γαλλική
   
      Διάδικοι
   
   
      Προσφεύγων: Alain Laurent Brouillard (Βρυξέλλες, Βέλγιο) (εκπρόσωποι: αρχικώς μεν P. Vande Casteele, εν συνεχεία δε H. Brouillard, δικηγόροι)
   
      Καθής: Ευρωπαϊκή Επιτροπή (εκπρόσωποι: G. Gattinara και F. Simonetti)
   
      Αντικείμενο
   
   Προσφυγή δυνάμει του άρθρου 270 ΣΛΕΕ περί ακυρώσεως, αφενός, της αποφάσεως της Ευρωπαϊκής Υπηρεσίας Επιλογής Προσωπικού (EPSO), η οποία κοινοποιήθηκε στον προσφεύγοντα με ηλεκτρονική επιστολή της 24ης Σεπτεμβρίου 2015, περί αποκλεισμού του από το επόμενο στάδιο του «γενικού διαγωνισμού EPSO/AD/306/15, βάσει τίτλων σπουδών και κατόπιν εξετάσεων», που διενεργήθηκε με σκοπό την κατάρτιση πίνακα επιτυχόντων για την πρόσληψη, μεταξύ άλλων, «[γ]λωσσομαθών νομικών (AD 7) γαλλικής γλώσσας (FR)» στο Δικαστήριο της Ευρωπαϊκής Ένωσης, και, αφετέρου, των αποφάσεων περί επιλογής και διορισμών που ελήφθησαν στο πλαίσιο του εν λόγω διαγωνισμού.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει την απόφαση της Ευρωπαϊκής Υπηρεσίας Επιλογής Προσωπικού (EPSO), η οποία κοινοποιήθηκε στον Alain Laurent Brouillard με ηλεκτρονική επιστολή της 24ης Σεπτεμβρίου 2015, περί αποκλεισμού του από το επόμενο στάδιο του «γενικού διαγωνισμού EPSO/AD/306/15, βάσει τίτλων σπουδών και κατόπιν εξετάσεων», που διενεργήθηκε με σκοπό την κατάρτιση πίνακα επιτυχόντων για την πρόσληψη, μεταξύ άλλων, «[γ]λωσσομαθών νομικών (AD 7) γαλλικής γλώσσας (FR)» στο Δικαστήριο της Ευρωπαϊκής Ένωσης.
            
         
               2)
            
            
               Απορρίπτει την προσφυγή κατά τα λοιπά.
            
         
               3)
            
            
               Ο Alain Laurent Brouillard και η Ευρωπαϊκή Επιτροπή φέρουν έκαστος τα έξοδά του, περιλαμβανομένων των εξόδων στα οποία υποβλήθηκαν στο πλαίσιο της διαδικασίας ασφαλιστικών μέτρων όσον αφορά την υπόθεση επί της οποίας εκδόθηκε η διάταξη της 20ής Ιανουαρίου 2016, Brouillard κατά Επιτροπής (F-148/15 R).
            
         
      (1)  EE C 59 της 15.2.2016 (υπόθεση η οποία καταχωρίσθηκε αρχικώς στο πρωτόκολλο του Δικαστηρίου Δημόσιας Διοίκησης της Ευρωπαϊκής Ένωσης με αριθμό F-148/15 και μεταφέρθηκε στο Γενικό Δικαστήριο της Ευρωπαϊκής Ένωσης την 1.9.2016).